
МОЛИТВЫ 
ПЕРЕД ИСПОВЕДЬЮ 


Иерей: Благословен Бог наш всег- 
да, ныне и присно, и во веки веков. 


Слава Тебе, Боже наш, Слава 
Тебе. 


Царю Небесный, Утешителю, Ду- 
ше истины, Иже везде сый и вся 
исполняяй, Сокровище благих и 
жизни Подателю, прииди и все- 
лися в ны, и очисти ны от всякия 
скверны, и спаси, Блаже, души 
наша. 

Святый Боже, Святый Крепкий, 
Святый Безсмертный, помилуй 
нас. (Трижды. ) 


МОЛИТВЫ ПЕРЕД ИСПОВЕДЬЮ 


Слава Отцу и Сыну и Святому 
Духу и ныне, и присно, и во веки 
веков. Аминь. 

Пресвятая Троице, помилуй нас; 
Господи, очисти грехи наша; Вла- 
дыко, прости беззакония наша; 
Святый, посети и исцели немощи 
наша, имене Твоего ради. 


Господи, помилуй. (Трижды.) 
Слава, и ныне: 


Отче наш, Иже еси на небесёх! Да 
святится имя Твоё, да приидет 
Царствие Твое, да будет воля Твоя, 
яко на небеси и на земли. Хлеб 
наш насущный даждь нам днесь; и 
остави нам долги наша, якоже и 
мы оставляем должником нашим; 
и не введи нас во искушение, но 
избави нас от лукаваго. 

Господи, помилуй. (12 раз.) 
Слава, и ныне: 


Приидите, поклонимся Цареви 
нашему Богу. 


Приидите, поклонимся и припа- 
дем Христу, Цареви нашему Богу. 


Приидите, поклонимся и припа- 
дем Самому Христу, Цареви и Богу 
нашему. 


ПСАЛОМ 50 


Помилуй мя, Боже, по велицей 
милости Твоей и по множеству 
щедрот Твоих очисти беззаконие 
мое. Наипаче омый мя от беззако- 
ния моего и от греха моего очисти 
мя. Яко беззаконие мое аз знаю И 
грех мой предо мною есть выну. 

МОЛИТВЫ ПЕРЕД ИСПОВЕДЬЮ 


Тебе единому согреших и лукавое 
пред Тобою сотворих, яко да 
оправдишися во словесех Твоих и 
победиши, внегда судити Ти. Се бо 
в беззакониих зачат есмь, и во гре- 
сех роди мя мати моя. Се бо истину 
возлюбил еси, безвестная и тайная 
премудрости Твоея явил ми еси. 
Окропиши мя иссопом, и очищуся; 
омыеши мя, и паче снега убелюся. 
Слуху моему даси радость и весе- 
лие, возрадуются кости смирен- 
ныя. Отврати лице Твое от грех 
моих и вся беззакония моя очисти. 
Сердце чисто созижди во мне, Бо- 
же, и дух прав обнови во утробе 
моей. Не отвержи мене от лица 
Твоего и Духа Твоего Святаго не 
отъими от мене. Воздаждь ми ра- 

дость спасения Твоего и Духом 
Владычним утверди мя. Научу без- 
законныя путём Твоим, и нечести- 
вии к Тебе обратятся. Избави мя от 
кровей, Боже, Боже спасения мое- 
го, возрадуется язык мой правде 
Твоей. Господи, устне мои отвёр- 
зеши, и ‚ уста моя возвестят хвалу 
Твою. Яко аще бы восхотел еси 
жертвы, дал бых убо: всесожжения 
не благоволиши. Жертва Богу — 
дух сокрушен: сердце сокрушенно 
и смиренно Бог не уничижит. 
Ублажи, Господи, благоволением 
Твоим Сиона, и да созиждутся сте- 
ны Иерусалимския. Тогда благово- 
лиши жертву правды, возношение 
и всесожегаемая; тогда возложат 
на олтарь Твой тельцы. 
т 


МОЛИТВЫ ПЕРЕД ИСПОВЕДЬЮ 
ТРОПАРИ, гл. 6: 


Помилуй нас, Господи, помилуй 
нас: всякаго бо отвёта недоумею- 
ще, сию Ти молитву, яко Владыце, 
грешнии, приносим: помилуй нас. 

Слава: Господи, помилуй нас, на 
Тя бо уповахом; не прогневайся на 
ны зело, ниже помяни беззаконий 
наших, но призри и ныне, яко 
благоутробен, и избави ны от враг 
наших: Ты бо еси Бог наш, и мы 
людие Твои, вси дела руку Твоею 
и имя Твое призываем. 

И ныне: Милосердия двери отвер- 
зи нам, благословенная Богороди- 
це, надеющиися на Тя да не погиб- 
нем, но да избавимся Тобою от бед, 
Ты бо еси спасение рода христиан- 
ского. 


МОЛИТВЫ ПЕРЕД ИСПОВЕДЬЮ 


Господи, помилуй. (40 раз). 


Иерей: Господу помолимся. (И чи- 
тает молитву). 


МОЛИТВА 


Боже Спасителю наш, иже проро- 
ком Твоим Нафаном покаявше- 
муся Давиду о своих согрешениях 
оставление даровавый, И Манас- 
сиину в покаяние молитву прие- 
мый. Сам и раба Твоего (имя рек), 
кающагося о нихже содела согре- 
шениих, приими обычным Твоим 
человеколюбием, презираяй ему 
вся содеянная, оставляяй неправ- 
ды и превосходяй беззакония. Ты 
бо рекл еси, Господи: хотением не 
хощу смерти грешника, но яко еже 
обратитися и живу быти ему; и яко 

седмьдесят крат седмерицею остав- 
ляти грехи. Понеже яко величест- 
во Твое безприкладное и милость 
Твоя безмерная. „Аще 00 беззако- 
ние назриши, кто постоит; яко Ты 
еси Бог кающихся, и Тебе славу 
возсылаем Отцу и Сыну и Святому 
Духу ныне и присно, и во веки 
веков. Аминь. 


МОЛИТВА ИНАЯ 


Господи Иисусе Христе, Сыне 
Бога Живаго, Пастырю И Агнче, 
вземляй грех мира, иже заимова- 
ния даровавый двема должникома 
и трешнице давый оставление гре- 
хов ея. Сам, Владыко, ослаби, оста- 
ви, прости грехи, беззакония, со- 
грешения вольная и невольная, 
яже в ведении и не в ведении, яже 

в преступлении и преслушании, 
бывшая от раба Твоего сего. И аще 
что, яко человек, плоть носяй и в 
мире живяй, от диавола пре- 
льстися: аще же в слове или в деле, 
или в ведении, или в неведении: 
или слово священническое попра, 
или под клятвою священническою 
бысть, или под свою анафему паде, 
или под клятву ведеся. Сам, яко 
благ и незлобивый Владыко, сего 
раба Твоего словом разрешитися 
благоволи, прощая ему и свою его 
анафему и клятву по велицей Тво- 
ей милости. Ей, Владыко, Челове- 
колюбче Господи, услыши нас, мо- 
лящихся Твоей благости о рабе 
Твоём сём и презри, яко много- 
милостив, прегрешения его вся, из- 
мени его вечныя муки. Ты бо рекл 

еси, Владыко: елика аще свяжете 
на земли, будут связана на небеси, 
и, елика аще разрешите на земли, 
будут разрешена на небеси. Яко Ты 
еси един безгрешен, и Тебе славу 
возсылаем, Отцу и Сыну и Святому 
Духу ныне и присно, и во веки 
веков. Аминь. 


УВЕЩАНИЕ КАЮЩЕМУСЯ 


Се, чадо, Христос невидимо сто- 
ит, приемля исповедание твое; не 
устыдися, ниже убойся, и да не 
скрыеши что от мене; но не обинуя- 
ся рцы вся, елика соделал еси, да 
приимеши оставление от Господа 
нашего Иисуса Христа. Се, и икона 
Его пред нами, аз же точию свиде- 
тель есмь, да свидетельствую пред 

Ним вся, елико речёши мнє. Аще 
ли что скрыеши от мене, сугуб грех 
имети будеши. Внемли убо: понеже 
бо пришел еси во врачебницу, да 
не неисцелен отыдеши. 


СИМВОЛ ВЕРЫ 


Верую во единаго Бога Отца, 
Вседержителя, Творца небу и зем- 
ли, видимым же всем и невиди- 
мым. И во единаго Господа Иисуса 
Христа, Сына Божия, Единородна- 
го, Иже от Отца рожденнаго преж- 
де всех век; Света от Света, Бога 
истинна от Бога истинна, рож- 
денна, несотворенна, единосущна 
Отцу, Имже вся быша. Нас ради 
человёк и нашего ради спасения 
сшедшаго с небес и воплотивша- 

гося от Духа Свята и Марии Девы, 
и вочеловечшася. Распятаго же за 
ны при Понтийстем Пилате, и 
страдавша, и погребенна. И вос- 
кресшаго в третий день по Пи- 
санием. И возшедшаго на небеса, и 
седяща одесную Отца. И паки гря- 
дущаго со славою судити живым и 
мёртвым, Егоже Царствию не бу- 
дет конца. И в Духа Святаго, 
Господа, Животворящаго, Иже от 
Отца исходящаго, Иже со Отцем И 
Сыном спокланяема и сславима, 
глаголавшаго пророки. Во едину 
Святую, Соборную и Апостольскую 
Церковь. Исповедую едино креще- 
ние во оставление грехов. Чаю вос- 
кресёния мертвых и жизни буду- 
щаго века. Аминь. 
14 


ИСПОВЕДАНИЕ ГРЕХОВ 


1. МИРЯН 


Исповедуем мы, многогрешные 
(назовите ваши имена), Господу Богу 
Вседержителю, во Святей Троице 
славимому и покланяемому Отцу и 
Сыну и Святому Духу все наши 
грехи вольные и невольные сло- 
вом, или делом, или помышле- 
нием. 

Согреишли: несохранением своих 
обетов, данных нами при Креще- 
нии, но во всем мы солгали и 
преступили, и непотребными себя 
соделали пред лицем Божиим. 

Прости нас, Господи! 

Согрешили: маловерием, неверием, 
сомнением, колебанием в вере, от 
врага всеваемым против Бога и 
святой Церкви, самомнением и 
вольным мнением, суеверием, га- 
данием, самонадеянностью, нера- 
дением, отчаянием в своём спа- 
сении, надеждою на самого себя и 
на людей более, чем на Бога. 

Согрешили: забвением о правосу- 
дии Божием и неимением доста- 
точной преданности воле Божией; 
непокорностью к действиям Про- 
мысла Божия, упорным желанием, 
чтобы всё было по-своему, чело- 
векоугодием и пристрастною лю- 
бовью к твари и вещам. 

Согрешили: нестаранием раскрыть 
в себе полного познания Бога, воли 

Его, веры в Него, благоговения к 
Нему, страха пред Ним, надежды 
на Него, и ревности о славе Его. 

Согрешили: неблагодарностью к 
Господу Богу за все Его великие и 
непрестанные благодеяния, в изо- 
билии изливаемые на каждого из 
нас и в целом на весь человеческий 
род и непамятованием о них, ропо- 
том на Бога, малодушием, уны- 
нием, ожесточением своего сердца, 
неимением к Нему любви, ниже 
страха и неисполнением святой 
воли Его. 

Согрешили: порабощением себя 
страстям: сладострастию, корысто- 
любию, гордости, самолюбию, тще- 
славию, честолюбию, любостя- 
жанию, чревоугодию, лакомству, 

тайноядению, объядению, пьянет- 
ву, пристрастию к играм, зрели- 
щам и увеселениям. 

Согрешили: божбою, неисполнени- 
ем обетов, принуждением других к 
божбе и клятве, неблагоговением к 
святыне, хулою на Бога, на свя- 
тых, на всякую святыню, кощун- 
ством, призыванием имени Божия 
всуе, в худых делах, желаниях. 

Согрешили: непочитанием празд- 
ников Божиих, нехождением в 
храм Божий по лености и по нера- 
дению, неблагоговейным стоянием 
в храме Божием; разговорами и 
смехом, невниманием к чтению и 
пению, разсеянностью ума, блуж- 
данием мыслей, хождением по хра- 
му во врёмя богослужения, преж- 

девременными выходами из хра- 
ма; в нечистоте приходили в храм 
и прикасались к святыням его. 


Согрешили: нерадением к молитве, 
оставлением утренних и вечерних 
молитв, нехранением внимания во 
время молитвы, оставлением чте- 
ния святого Евангелия, Псалтири 
и других божественных книг. 


Согрешили: утаиванием грехов на 
исповеди, самооправданием в них 
и умалением их тяжести, пока- 
янием без сердечного сокрушения, 
и нестаранием о должном приго- 
товлении к Причащению святых 
Тайн Христовых; не примирив- 
шись со своими ближними при- 
ходили на исповедь, и в таком гре- 

ховном состоянии дерзали присту- 
пать к Причастиню. 


Согрешили: нарушением постов и 
нехранением постных дней: среды 
и пятницы; невоздержанием в пи- 
щи и питии, небрежным и небла- 
гоговейным изображением на себе 
крестнаго знамения. 


Согрешили: непослушанием, само- 
надеянностью, самонравием, само- 
оправданием; леностью к труду и 
недобросовестным исполнением по- 
рученных работ и дел по долгу 
службы. 

Согреишли: непочитанием родите- 
лей своих и старших себя по воз- 
расту, дерзостию, самонравием и 
непокорством. 

Согрешили: неимением любви к 
ближнему, нетерпеливостью, обид- 
чивостью, раздражительностью, гне- 
вом, причинением вреда ближ- 
нему, неуступчивостью, враждою, 
зло за зло воздаянием, непроще- 
нием обид, злопамятством, рев- 
ностью, завистью, зложелатель- 
ством, метительностью, осужде- 
нием, оклеветанием, лихоимством, 
несострадательностью к несчаст- 
ным, немилосёрдием к бедным, 
скупостью, расточительностью, ко- 
рыстолюбием, неверностью, не- 
справедливостью, жестокосердием. 


Согрешили: лукавством против 
ближних, обманом их, неискрен- 
ностью в обращении с ними, подо- 
зрительностью, двоедушием, остро- 

тами, ложью, лицемерным обра- 
щением с другими и лестью. 

Согрешили: забвением о будущей 
вечной жизни, непамятованием 
своей смерти и Страшного Суда и 
неразумною пристрастной привя- 
занностью к земной жизни и ея 
удовольствиям. 

Согрешили: невоздержанием свое- 
го языка, пустословием, праздно- 
словием, смехотворством, разгла- 
шением грехов и слабостей ближ- 
него, соблазнительным поведени- 
ем, вольностью, дерзостию. 

Согрешили: невоздержанием своих 
душевных и телесных чувств, при- 
страстием, сладострастием, не- 
скромным воззрением на лиц 
другого пола, вольным с ними 

обращением, блудом и прелюбо- 
деянием, излишним щегольством, 
желанием нравиться и прельщать 
других. 

Согрешили: неимением прямоду- 
шия, искренности, простоты, вер- 
ности, правдивости, уважитель- 
ности, степенности, осторожности 
в словах, благоразумной молча- 
ливости, охранения и защищения 
чести других, неимением любви, 
воздержания, целомудрия, скром- 
ности в словах и поступках, 
чистоты сердца, нестяжательно- 
сти, милосердия и смиренномуд- 
рия. 

Согрешили: унынием, печалью, 
зрением, слухом, вкусом, обоняни- 
ем, осязанием, похотью, нечисто- 

той и всеми нашими чувствами, 
помышлениями, словами, желани- 
ями, делами и в прочих наших 
грехах, которых из-за безпамят- 
ства нашего мы не помянули. 

Прости нас, Господи! 

Каемся, что прогневали Господа 
Бога нашего всеми своими гре- 
хами, искренно об этом жалеем и 
желаем всевозможно воздержи- 
ваться от грехов наших. 

Господи, Боже наш, со слезами 
молим Тебя, Спаса нашего, помоги 
нам утвердиться в святом намере- 
нии жить по-христиански, а испо- 
вёданные нами грехи прости, яко 
благ и Человеколюбец. 

Не перечисленные здесь тяжкие гре- 
хи надо сказать духовнику особо. Гре- 

хи, исповеданные и разрешенные ранее, 
повторять на исповеди не следует, ибо 
они уже прощены, но если мы их снова 
повторяем, то снова в них нужно ка- 
яться. Каяться необходимо и в таких 
грехах, которые были забыты, но 
вспомнились теперь. 


Говоря о грехах, не следует называть 
других лиц, соучастников греха. Тако- 
вые должны сами раскаяться за себя. 


2. ПОСЛУШНИКОВ 


Исповедаю аз, многогрешный (имя 
рек), Господу Богу моему Иисусу 
Христу и тебе, честный отче, вся 
согрешения моя; яже содеях во вся 
дни живота моего; яже помыслих 
и яже глаголах, яже волею моею 
сотворих и неволею. 

Согреших: Святаго Крещения обе- 
тов не соблюдох, любви к Богу и 
ближним не сохраних. 


Согреших: церковнаго и келейнаго 
правила неисполнением, к цер- 
ковным службам нерадением; к на- 
стоятелю и к старшим братиям 
непослушанием; роптанием, само- 
нравием, самочинием, самоуго- 
дием, гордостию, самомнением, 
самолюбием, тщеславием, преко- 
словием, самооправданием, спора- 
ми; празднословием; неправдо- 
глаголанием, смехом, дерзостию, 
вольным обращением, божбою, 
кощунством; осуждением, оклеве- 
танием, презорством, зазрением 
ближних, укорением, досажде- 
нием, злословием, оскорблением, 

смущением, насмеянием, нетерпе- 
нием, унынием, малодушием; гне- 
вом, яростию, памятозлобием; не- 
навистию, завистию, ревнованием, 
зла за зло воздаянием; лукавством, 
лестию, обманом, леностию, небре- 
жением, сребролюбием, многостя- 
жанием, похищением, утаением, 
скупостию; многоядением, винопи- 
тием, лакомством, тайноядением, 
несоблюдением постов; пристра- 
стием, сладострастием, приятием 
нечистых помыслов со услаждени- 
ем и медлением в них, невоз- 
держанием чувств: зрения, слуха, 
вкуса, осязания и прочими мойми 
грехи душевными и телесными. 


(Объяви, что имеешь.) 

Но о всех сих каюся и жалею, и 
повинна себе Господу Богу моему 
представляю. Ты же, отче, прости 
мя, благослови, разреши и помо- 
лися о мне грешном. 


3. МОНАХОВ 


Исповедаю аз, многогрешный (имя 
рёк), Господу Богу моему Иисусу 
Христу и тебе, честный отче, вся 
согрешения моя и вся злая дела 
моя, яже содеях во вся дни живота 
моего: яже помыслих и яже глаго- 
лах, яже волею моею сотворих и 
неволею. 

Согреших: Святаго Крещения обе- 
тов не соблюдох и иноческих своих 
обещаний не сохраних, но во всем 
солгах и преступих. 

Согреших: любви к Богу и ближ- 
нему не сохраних; Закону Божию 
и святых отёц преданиям от ленос- 
ти и небрежения о своём спасении 
не поучахся. 

Согреших: церковнаго и келейнаго 
правила неисполнением; хождени- 
ем в церковь без усердия, с ленос- 
тию и небрежением, во время 
службы празднословием, смехом, 
дреманием, безвременным сиде- 
нием, невниманием к чтению и пе- 
нию, разсеянностью ума, нехож- 
дением в церковь по лености, 
исхождением из церкви во время 
службы и прежде отпуста. 

Согреишх: дерзая в нечистоте хо- 
дити в церковь, взимати антидор и 
всякия святыни прикасатися. 

Согреших: неповиновением к на- 
стоятелю и к старшим братиям и 
осуждением их; исправлением дан- 
ного послушания с роптанием и 
небрежением; хулением пищи. 

Согреших: непочитанием праздни- 
ков, нарушением постов и нехра- 
нением постных дней; невоз- 
держанием в пищи и питии, 
тайноядением, лакомством и вино- 
питием; своея воли и разума ис- 
полнением, непослушанием, само- 
нравием, самочинием; хождением 
по чужим келлиям без нужды, а 
токмо ради праздности; само- 
оправданием. 

Согреших: неверием, сомнением, 
маловерием, отчаянием, унынием, 
хульными помыслами, кощун- 
ством, божбою ложною. 

Согреших: гордостию, самомне- 
нием, высокоумием, самолюбием, 
тщеславием, славолюбием, често- 
любием, завистию, превозношени- 
ем, презорством. 


Согреших: осуждением, злослови- 
ем, гневом, памятозлобием, нена- 
вистью, зла за зло воздаянием, 
оклеветанием, укорением, лукав- 
ством, лестию, обманом, лицеме- 
рием, пересудами, спорами, упрям- 
ством, нежеланием уступить и 
услужить ближним, злорадством, 
зложелательством, злосоветием, сму- 
щением, досаждением, оскорбле- 
нием, насмеянием. 


Согреших: празднословием, смехо- 
творством, слушанием и воспо- 

минанием мирских песней, книг и 
разговоров, ризным украшением, 
соблазнительным поведением, воль- 
ностью, дерзостию, непочтением. 

Согреших: невоздержанием душев- 
ных и телесных чувств, услажде- 
нием и медлением в нечистых 
помыслах, пристрастием, сладо- 
страстием, нескромным воззрени- 
ем на жен и юношей; во сне 
блудным истицанием осквернихся; 
многоспанием. 


Согреших: нетерпением болезней и 
скорбей, люблением удобств жизни 
сея, чрезмерною привязанностью к 
родителям, сродником и другом, 
пленением ума и окаменением 
сердца; непонуждением себя на 
всякое добро. 

Согреших: любостяжанием, среб- 
ролюбием, неправедным приобре- 
тением, похищением, татьбой, 
утаением денег и вещей церковных 
и братских, скупостию и пристрас- 
тием к разным вещам. 

Согреших: осуждением и ослу- 
шанием отцев моих духовных и 
неисполнением данной мне от них 
за грехи моя епитимии и неис- 
повёданием перед ними грехов 
моих по забвению, нерадению и по 
ложному стыду. 

Согреших: словом, делом, помыш- 
лением, зрением, слухом, вкусом, 
осязанием и всеми моими чувствы. 
(Объяви, в чем еще укоряет совесть.) 


Но о всёх сих изреченных и, 
безпамятства ради, за множество и 

неизреченных, каюся и жалею, и 
повинна себе Господу Богу моему 
быти представляю, и имам волю 
каятися, и впредь, елико возмож- 
но, помощию Божиею блюстися. 
Ты же прости мя, отче честный, 
благослови, разреши и помолися о 
мне грешнем. 


4. ПОСЛУШНИЦ 


Исповедаю аз, многогрешная (имя 
рек), Господу Богу моему Иисусу 
Христу и тебе, честный отче, вся 
согрешения моя, яже содеяла во 
вся дни живота моего: яже 
помыслила и яже глаголала, и яже 
волею моею сотворила и неволею. 

Согрешила: Святаго Крещения обе- 
тов не соблюла, любви к Богу и 
ближним не сохранила. 

Согрешила: церковнаго и келей- 
наго правила неисполнением; к 
церковным службам нерадением; к 
настоятельнице и к старшим сеёс- 
трам непослушанием; роптанием, 
самонравием, самочинием, само- 
угодием, гордостию, самомнением, 
самолюбием, тщеславием, преко- 
словием, самооправданием, спора- 
ми; празднословием, неправдогла- 
голанием, смёхом, дерзостин, 
вольным обращением, божбою, ко- 
щунством, осуждением, оклевета- 
нием, презорством, зазрением ближ- 
них, укорением, досаждением, 
злословием, оскорблением, смуще- 
нием, насмеянием, нетерпением, 
унынием, малодушием, гневом, 
яростию, памятозлобием, ненавис- 
тию, завистию, ревнованием, зла 

за зло воздаянием, лукавством, ле- 
стию, обманом, леностию, небре- 
жением, сребролюбием, многостя- 
жанием, похищением, утаением, 
скупостию, многоядением, винопи- 
тием, лакомством, тайноядением, 
несоблюдением постов, пристра- 
стием, сладострастием, приятием 
нечистых помыслов со услажде- 
нием и медлением в них, невоз- 
держанием чувств: зрения, слуха, 
вкуса, осязания и прочими моими 
грехи душевными и телесными. 


(Объяви, что имеешь.) 


Но о всех сих каюся и жалею, и 
повинну себе Господу Богу моему 
представляю. Ты же, отче, прости 
мя, благослови, разреши и помоли- 
ся о мне грешней. 

5. МОНАХИНЬ 


Исповедаю аз, многогрешная (имя 
рек), Господу Богу моему Иисусу 
Христу и тебе, честный отче, вся 
согрешения моя и вся злая дела 
моя, яже содеяла во вся дни 
живота моего: яже помыслила и 
яже глаголала, яже волею моею 
сотворила и неволею. 


Согреишла: Святаго Крещения обе- 
тов не соблюла и иноческих своих 
обещаний не сохранила, но во всем 
солгала и преступила. 


Согрешила: любви к Богу и ближ- 
нему не сохранила; Закону Божию 
и святых отцев преданиям от ле- 
ности и небрежения о своём спа- 
сении не поучаюся. 

Согрешила: церковнаго и келей- 
наго правила неисполнением; хож- 
дением в церковь без усердия, с 
леностию и небрежением, во врёмя 
службы празднословием, смехом, 
дреманием, безвременным сидени- 
ем, невниманием к чтению и пе- 
нию, разсеянностью ума, исхож- 
дением из церкви во врёмя службы 
и прежде отпуста и нехождением в 
церковь по лености. 


Согреишла: дерзая в нечистоте хо- 
дити в церковь, взимати антидор и 
всякия святыни прикасатися. 

Согрешила: неповиновением к на- 
стоятельнице и к старшим сестрам 
и осуждением их; исправлением 
данного послушания с роптанием 
и небрежёнием; хулением пищи. 

Согрешила: непочитанием празд- 
ников; нарушением постов и не- 
хранением постных дней; невоз- 
держанием в пищи и питии, тайно- 
ядением, раноядением, лакомством 
и винопитием; своея воли и разума 
исполнением, непослушанием, са- 
монравием, самочинием, хождени- 
ем по чужим келлиям без нужды, 
а только ради праздности; само- 
оправданием. 

Согрешила: неверием, маловерием, 
сомнением; отчаянием, унынием, 
хульными помыслами; кощун- 
ством и божбою ложною. 


Согрешила: гордостию, самомне- 
нием, высокоумием, самолюбием, 
тщеславием, славолюбием, често- 

любием, завистию, превозношени- 
ем, презорством. 

Согрешила: осуждением, злосло- 
вием, гневом, памятозлобием, не- 
навистью, зла за зло воздаянием, 
оклеветанием, укорением, лукав- 
ством, лестью, обманом, лицемери- 
ем, пересудами, спорами, упрям- 
ством, нежеланием уступить и 
услужить ближнему, злорадством, 
зложелательством, злословием, сму- 
щением, досаждением, оскорблени- 
ем, насмеянием. 

Согрешила: празднословием, сме- 
хотворством, слушанием и воспо- 
минанием мирских песней, книг и 
разговоров, ризным украшением, 
соблазнительным поведением, воль- 
ностью, дерзостию, непочтением. 

Согрешила: невоздержанием ду- 
шевных и телесных чувств, услаж- 
дением и медлением в нечистых 
помыслах, пристрастием, сладо- 
страстием, нескромным воззрени- 
ем на мужей и юношей, во сне 
блудным истицанием оскверни- 
лась; многоспанием. 

Согрешила: нетерпением болезней 
и скорбей, люблением удобств жиз- 
ни сея, чрезмерною привязаннос- 
тию к родителям, сродником и 
другом, пленением ума и окамене- 
нием сердца; непонуждением себя 
на всякое добро. 

Согрешила: любостяжанием, среб- 
ролюбием, неправедным приобре- 
тением, похищением, татьбой, утае- 
нием денег и вещей церковных и 

сестринских, скупостию и пристра- 
стием к разным вещам. 


Согрешила: осуждением и ослу- 
шанием отцев моих духовных и 
неисполнением данной мне от них 
за грехи моя епитимии и неис- 
поведанием перед ними грехов 
моих по забвению, нерадению и по 
ложному стыду. 


Согрешила: словом, делом, помыш- 
лением, зрением, слухом, вкусом, 
осязанием и всеми моими чувствы. 


(Объяви, в чем еще укоряет совесть.) 


Но о всех сих изреченных и, без- 
памятства ради, за множество и 
неизреченных, каюся и жалею, и 
повинна себе Господу Богу моему 
быти представляю, и имам волю 

каятися, и впредь, елико возмож- 
но, помощию Божиею блюстися. 
Ты же прости мя, отче честный, 
благослови, разреши и помолися о 
мне грешной. 


6. ИЕРЕЯ 


Исповбёдаю аз, многогрешный 
(имя рек), Господу Богу моему 
Иисусу Христу и тебе, честный 
отче, вся согрешения моя и вся 
злая дела моя, яже содеях во вся 
дни живота моего: яже помыслих 
и яже глаголах, яже волею моею 
сотворих и неволею. 


Согреших: забвением о даре благо- 
дати священства, услаждением в 
почести, в играх и музыке, небреж- 
ностью в служении, касательством 

к святыне в нечистоте, Причасти- 
ем без приготовления, опущением 
правила, неблагоговением, упуще- 
нием и сокращением службы, не- 
радением о пасомых, разсеян- 
ностью на молитве, молением ради 
корысти, жадностью, грубостью, 
отягощением платы за требы, 
гневом на пасомых, раздражением 
при служении, нерадением к 
молитве и храму, леностию к 
изучению Священного Писания и 
учения святых отцев, леностью к 
проповеданию, нераскаянием, же- 
ланием наград и повышений, че- 
ловекоугодием, потворством поро- 
кам, слабыми епитимиями, из- 
лишней снисходительностью ко 
грехам, допущением ко Причастию 

неисповедавшихея, лишением их 
слышания правила, боязливостью, 
ложным стыдом своего сана и 
одежды, Причащением без испо- 
веди, мстительностью, несохра- 
нением тайны исповеданных гре- 
хов, лестью пред высшими и 
власть имущими, предпочтением 
лиц, ласкательством, притеснени- 
ем подчиненных, соблазнитель- 
ным поведением, унижением сво- 
его сана, услаждением суетой, 
играми, песнями и праздносло- 
вием, чтением душевредных книг и 
писаний, винопитием, утаением 
церковных вещей, нарушением по- 
стов (в пище, в супружестве), 
празднословием, шутками, гордос- 
тию и высокоумием, тщеславием, 

унынием, несохранением пасомых 
от иноверия, печалью, чревоуго- 
дием, блудными помыслами, гне- 
вом, отказом в требах: напутст- 
вовать или крестить. 


Согреших Богу: делом, словом, по- 
мышлением, зрением, слухом, обо- 
нянием, вкусом, осязанием и всеми 
моими чувствы душевными и те- 
лесными, греховным состоянием, 
прельщенным положением, стрем- 
лением ко греху, склонностью к 
услаждениям. 


Но о всех сих жалею и каюся, 
повинна себя Господу Богу пред- 
ставляю; прости мя, честный отче, 
благослови, разреши и помолись 
обо мне грешном. 

РАЗРЕШИТЕЛЬНАЯ 
МОЛИТВА 


Господу помолимся: 


Господи Боже, спасение рабов 
Твоих, милостиве и щедре и долго- 
терпеливе, каяйся о наших злобах, 
не хотяй смерти грешника, но еже 
обратитися и живу быти ему: Сам 
и ныне умилосердися о рабе Твоем 
(имя рек), и подаждь ему образ 
покаяния, прощение грехов и отпу- 
щение, прощая ему всякое согре- 
шение вольное же и невольное; 
примири и соедини его Святей 
Твоей Церкви о Христе Иисусе Гос- 
поде нашем: с Нимже Тебе подо- 

47 


РАЗРЕШИТЕЛЬНАЯ МОЛИТВА 


бает держава и великолепие ныне 
и приено и во веки веков. Аминь. 


Господь и Бог наш Иисус Христос 
благодатию и щедротами Своего 
человеколюбия да простит ти, чадо 
(имя рек), вся согрешения твоя; и 
аз, недостойный иерей, властию 
Его, мне данною, прощаю и 
разрешаю тя от всех грехов твоих 
во имя Отца и Сына и Святаго 
Духа. Аминь. 

Конец же разрешения сего глаголя, 


иеромонах знаменует крестообразно 
десницею кающегося. 


Таже, Достойно есть... Слава, и 
ныне: И отпуст. 


ПРИЛОЖЕНИЯ 


1. УВЕЩАНИЕ ИСПОВЕДНИКУ 


Сущность Таинства Исповеди состо- 
ит не во многоглаголании, а в силе 
внутреннего сознания своей грехов- 
ности и безответности перед Богом, и 
в искреннем глубоком сокрушении за 
все соделанное. Перед тем как идти 
на исповедь, нужно старательно при- 
помнить все свои дурные поступки, 
слова и мысли, сознать их грехов- 
ность, осудить себя в чувстве сердца 
и затем положить твердое намерение 
во всем обличить себя пред духовным 
отцом, который есть посредник меж- 
ду Богом и нашей совестью, прием- 
лющий наше исповедание; он будет 
свидетельствовать о нашем раская- 

нии в День Судный: «Беззаконие мое 
познах и греха моего не покрых» 
(Пс.31,5). 

Кающемуся не должно дожидаться 
вопрошения духовника, а самому 
нужно обнажить свою греховную ра- 
ну, как говорится в Писании; глаголи 
ты беззакония твоя прежде да оправ- 
дишися (Ис. 45, 26). 

Покаявшемуся должно иметь веру 
В ТО, что аще что будет разрешено на 
земли, будет разрешено и на небеси 
(Мф.18,18) чрез посредство благода- 
ти, данной духовнику. 

Но при всем этом надо помнить 
твердо, что приносить покаяние нуж- 
но не одними словами, а необходимо 
принести плоды в жизни, достойной 
покаяния. Покаяние есть исправ- 
ление; покаявшийся должен всем 
сердцем возненавидеть прежнюю гре- 
ховную жизнь и положить твердое 

УВЕЩАНИЕ ИЕРЕЮ — ДУХОВНИКУ 


намерение воздерживаться от всего 
неугодного Богу. Наша внутренняя 
борьба — вот что может привлечь на 
нас милость и помощь Божию. 


2. УВЕЩАНИЕ ИЕРЕЮ — ДУХОВНИКУ 


Духовный отец должен иметь к ка- 
ющемуся снисхождение и внимание 
к его покаянию, дабы мог свиде- 
тельствовать праведному Судии вся 
елико рекут ему. Он должен выслу- 
шивать исповедание с молитвой и с 
терпением, миром и кротостию, ибо 
для спасения кающегося очень полез- 
но сочувствие духовника. «Недугую- 
щее нужно исцелять, а не сокру- 
шать» (свт. Григорий Богослов). 

